van lambrechte vanden bruel Alo
het sij comen in rechte voe meye en scepen van loeven inde banc aldair
lambrecht vanden bruel die na de rechte d stat van loeven come ende
geleidt is tot alle de goeden henrics poortmans in deen zijde ende
vranc mussche en vranc van beringen in dande daer de vors vranc
en vranc aenspraken de goede hier na bescreven Inden yerste een pleck beemds
gelegen opte velpe in dat halensche broeck bi derve d infmarien van diest
en derve jans vanden nuwen huys It een pleck beemts op dat heesbeker
velt bi derve des heilichs gheests vanden beghijnhove te diest en de goede des
heilichs gheests van denck en bide strate ald Ite een zille lants op dysen
velt tussche de goede h gheerts de pype en de goede d kijnde vanden
nuwenhuys en bide goede peters vanden borne It noch iii vierdel lants gelege
acht pet alijs hof tussche de goede neeskens vand heyde en mathijs vand metten
It een huys met zijnre toebehoirte gelege inde nederstrate tussche de goede
matheeus van hoirlaken en die thiendeschuere en neve de beghijnen strate
It alnoch een half boend lants seggende dat hen de vors goede sculdech
waen te volghen en dat biden redene hier na bescreve want sij de naeste
levende waen van johanen van molle die wijf was arnts wilen brieds
die de voirs goede te samen besaten als hoir wettich erve en dat de voirs
goede comen waen vander sijden der voirs wilen johanen van molle daer
af sij boden te thoenen gelijc als sij inde banck tot halen gethoent hadden
dat sij een let of een half let naerder waen der voirs wilen johanen
van molle dan de voirs henrick portman met alrehande meer redenen
en worden die sij in hoer aenspraken ruerden daer op de voirs labrecht
vanden bruelle hem verantworde met alrehande woerden hem inden
rechte dienende ten eynde biedende te thoenen dat de voirs henrick
portman de naeste levende wae vanden goeden voirscr en vand zijden
daer af de voirs come goede comen waen Also dat elc vanden ptien
sijn thoenisse leydde ene yegeliken sijn thoenis volcomende maer de voirs
lambrecht thoende veel claerder en schooure dan de voirs sijn wedptie
gedaen hadde daer om waest tvonis gelijc ind and zijden van
desen blade gescr steet
verte foli